b"\n_START_ARTICLE_\nDVD-D\n_START_PARAGRAPH_\nDVD-D (engelsk forkortelse for disposable DVD, dansk = udsmidelig dvd) er en type af dvd'er, som er beregnet til at blive brugt i maksimalt 48 timer efter at emballagen er blevet \xc3\xa5bnet. Efter dette tidspunkt bliver dvd'en ul\xc3\xa6selig for dvd-afspillere fordi den indeholder et kemisk stof, som efter et fastsat tidsrum g\xc3\xb8r de underliggende data ul\xc3\xa6selige for dvd-drev. Selve mediet er neutralt i forhold til kopibeskyttelse og beh\xc3\xb8ver ikke yderligere DRM-installationer for at f\xc3\xa5 adgang til indholdet. Den benyttede teknologi adskiller sig fra tidligere udsmidelige dvd'er. DVD-D'er er i midten udstyret med en beholder, som indeholder det kemiske stof. F\xc3\xb8rste gang disken afspilles, flytter det kemiske stof sig og kommer i ber\xc3\xb8ring med diskens reflektive lag. Efter cirka 48 timer bliver det reflektive lag ul\xc3\xa6seligt."